جيئي سنڌ متحدا محاذ

جيئي سنڌ متحدا محاذ () جيڪا جسمم نالي سان پڻ سڃاتي وڃي وڃي ٿي، پاڪستان جي اندر علحدگي پسند تنظيم آهي، جيڪا پاڪستان کان سنڌوديش جي آزاديءَ لاءِ جاکوڙي رهي آهي. جسمم جو بنياد 2000ع ۾ شفيع محمد برفت، مظفر ڀٽو، شبير ملاح، حفيظ سنڌي ۽ ٻين جيئي سنڌ جي سرگرم ڪارڪنن وڌو ۽ موجوده وقت ۾ شفيع محمد برفت هن تنظيم کي هلائي رهيو آهي. برفت 25 سالن کان روپوش آهي ۽ ٻڌايو پوي وڃي ته هو ڪابل ۾ ويٺل آهي ۽ اتان ئي تنظيم کي هلائي رهيو آهي.  پهرين اپريل 2013ع تي پاڪستان جي گھرو وزارت جسمم کي دهشتگرد تنظيم ڄاڻائي مٿس پابندي مڙهڻ جو اعلان ڪيو. 

 تاريخ 
جسمم جو بنياد 26 نومبر 2002ع تي پيو. اهڙو فيصلو جيئي سنڌ ورڪز ڪانفرس ۾ ڪيو ويو، جيڪا شفيع محمد برفت، سميع الله ڪلهوڙو، حفيظ سنڌي، شبير ملاح ۽ ٻين قوم پرست اڳواڻن سڏائي هئي. اجلاس ۾ مقررن الزام هنيو ته جيئي سنڌ قومي محاذ (جسمم) طرفان آزادي لاءِ ورتل ڪوششون سنجدگي تي مبني ناهن. ۽ ڪانفرس ۾ اهو ٺهرا پاس ڪيو ويو ته جسمم جو جهنڊو، نظريو، نعرا ۽ قومي ترانو ساڳيا ئي جيئي سنڌ هلچل وارا هوندا. ڪانفرنس ۾ پارٽي جي آئين جي تشڪل لاءِ ٽي رڪني ڪاميٽي مقرر ڪئي وئي، جڏهن شفيع محمد برفت جي اڳواڻي ۾ ست رڪي باڊي پڻ مقرر ڪئي وئي. 

 تنظيمي معلومات 
 نظريو ۽ پاليسيون 
جسمم سنڌي قوم پرست جي ايم سيد کي پنهنجو نظرياتي رهبر رهبر سمجهي ٿي. تنظيم پاڪستان جي اليڪشن ۽ پارليامنٽ جي ذريعي آزادي وري رستي کي مڪمل طور رد ڪري ٿي. جسمم هٿياربند جدوجهد جي وڪالت ڪندي رهي آهي ۽ ان کي پڻ آزادي لاءِ درست عمل سمجهي ٿي. ان سميت جسمم رياست مخالف جدوجهد جي هر طريقي جي حامي آهي. جسمم هٿياربند جماعت سنڌوديش لبريشن آرمي جي جدوجهد جي پڻ حامي آهي. 

 تنظيمي دانچو 
تنظيم جو فيصلا ڪن ۽ مٿانهون ادارو يا فرد چيئرمين هوندو آهي. جيئي سنڌ متحدا محاذ جي آئين مطابق چيئرمين کي 4 سالن لاءِ چنڊيو ويندو آهي.  جسمم جي مرڪزي عهدن ۾ چيئرمين کان پوءِ سينئر وائيس چيئرمين، وائيس چيئرمين، جنرل سيڪريٽري، ڊپٽي جنرل سيڪريٽري، جوائنٽ سيڪريٽري، خزانچي، انفارميشن سيڪريٽري، رابطا سيڪريٽري، ويب پيج سيڪريٽري ۽ نشر و اشاعت سيڪريٽري جا عهدا هوندا آهن.  چيئرمين نيشنل ڪانگريس (پارٽي جو مٿانهون ادارو) جي اليڪشن ذريعي مقرر ٿيندو آهي. چونڊيل چيئرمين مرڪزي ڪابينا پاڻ ئي چونڊڻ جو مجاز هجي ٿو. 

 ذيلي شعبا 
 شاگرد جماعت: جيئي سنڌ اسٽوڊنٽس فيڊريشن (جسمم)، جساف (جسمم) جي نالي سان پڻ سڃاتي وڃي ٿي. 
 ٻارڙن جو شعبو: جئي سنڌ لطيف سنگت
 عورتن جو شعبو: جيئي سنڌ ناري تحريڪ
 پورهيتن جو شعبو: جيئي سنڌ پورهيت محاذ

 تنظيم جو ترجمان رسالو 

تنظيم جو ترجمان رسالو کاهوڙي (English: Wandering Ascetics) آهي. 

 علائقائي ۽ عالمي مسئلن تي ڪيل جدوجهد 
 عالمي مسئلا
 تنظيم پاران شڪارپور جي ويجهو نيٽو جي آئل ٽينڪرن مٿان حملن جي سخت لفظن ۾ مذمت ڪئي. تنظيم جو موقف آهي ته هو موجود دهشتگردي جي جنگ ۾ عالمي دنيا سان گڏ آهي.  جسمم پاران نيٽو ٽينڪرن تي حملن خلاف مظاهرا پڻ ڪيا ويا.  سيپٽمبر 9، 2012ع تي تنظيم نائين اليون (ورلڊ ٽريڊ سينٽر وقعو) واقعي ۾ شهيد ٿيلن جي ياد ۾ سڄي سنڌ اندر مظاهرا ڪيا ۽ ان واقعي ۾ شهيد ٿيلن کي خراج پيش ڪيو.  هڪ ٽوئيٽ ۾ آمريڪي ڪانگريس مين ڊانا روهيبڪر، تنظيم جي ان عمل جي ساراهه پڻ ڪئي. 
 علاقائي مسئلا
 قدرتي وسيلن جي ڦرلٽ: مختلف وقتن تي تنظيم پاران قدرتي وسيلن جي ڦرلٽ خلاف سڄي سنڌ اندر احتجاج ڪيا ويا. جسمم جو موقف آهي ته وڏيرن جي خاموشي سبب سنڌ جا قدرتي وسيلا جهڙوڪ، تيل، گيس، ڪوئلي جي ڦرلٽ ٿي رهي آهي، پر هو هر سنڌ دشمن منصوبن خلاف آواز اٿاريندا ۽ پنهنجي اندڙ نسلن جي امانت قدرتي وسيلن جي ڦرلٽ ڪرڻ نه ڏيندا. 
 ڌاري آبادڪاري:جسمم پاران مختلف وقتن تي ٻين صوبن ۽ ملڪن مان سنڌ طرف ماڻهن جي غيرقانوني لڏ پلاڻ خلاف سڄي سنڌ ۾ احتجاج ڪيا ويا. جسمم جو موقف آهي ته 1954 کان پوءِ ايل ڌاريا سنڌ جي وسيلن تي قابض آهن ۽ خطرو آهي ته ڌاري آبادڪاري اچڻ سبب سڌي قوم اقليت ۾ تبديل ٿي ويندي. 
 ڪالاباغ ڊيم ۽ گريٽر ٿل ڪيئنال: جسمم ڪارڪن ڪالاباغ ڊيم ۽ گريٽر ٿل ڪيئنال جا سخت مخالف آهن.  جسمم پاڻي کوٽ ۽ پاڻي جي مسئلن جو زميوار پنجاب کي سمجهندي رهي آهي. تنظيم 1991ع جي پاڻي ٺاهه جي خلاف آهي ۽ تنظيم جو مطالبو آهي ته 1945ع جي پاڻي ٺاهه تحت سنڌ کي پاڻي ڏنو وڃي. 

 موجوده سياسي قيادت 

 نالو  عهدو * شفيع محمد برفت  * چيئرمين * لالا اسلم پٺاڻ  * سينئر وائيس چيئرمين * ڊاڪٽر زين ڀٽو  * وائيس چيئرمين * سجاد شر  * جوائيٽ سيڪريٽري * شبير ملاح  * ڊپٽي جنرل سيڪريٽري * ذوالفقار جمالي  * خزانچي * محمد راهمون  * اڳواڻ رابطا ڪاميٽي * حفيظ سنڌي  * ميمبر رابطا ڪاميٽي * آصف جوڻو  * ميمبر رابطا ڪاميٽي * عمران لغاري  * ميمبر رابطا ڪاميٽي * حفيظ پيرزادو  * چيئرمين جيئي سنڌ اسٽوڊنٽس فيڊريشن (جسمم)

 مهاجر صوبو ء جسمم جي مخالفت 

جڏهن سن 2014 ۾ الطاف حسين مهاجر صوبو بنائڻ جو اعلان ڪيو تڏهن جسمم هن جي کلي مخالفت ڪئي.

 رياستي الزام ۽ تنظيم مخالف ڪاروايون 
 وڌيڪ ڏسو 

 حوالا 

زمرو:سنڌي قوم پرستي
زمرو:سنڌ جي سياست
زمرو:قوم پرست سياست
زمرو:پاڪستان ۾ سياسي پارٽيون
زمرو:پاڪستان ۾ عليحدگي پسندي
زمرو:پاڪستان پاران دهشتگرد قرار ڏنل تنظيمون
زمرو:پاڪستان جون عليحدگي پسند تحريڪون